section_heading: Citiranost i kvaliteta nekog rada
paragraph_text: Citati govore o stupnju integriranosti rezultata istraživanja nekog autora u međunarodnu znanstvenu literaturu. Uporaba citata u procjeni znanstvene uspješnosti neprekidno se raspravlja u znanstvenom svijetu. Iako postoji pozitivna korelacija između visokog broja citata i priznatih kvalitativnih pokazatelja kao što je Nobelova nagrada, različita društvena priznanja i sl. ( Narina i suradnik), ona ne isključuje da radovi s manjim odjekom publikacije nisu uspješni. Stoga je potrebno voditi računa o Garfieldovom mišljenju po kojemu se malo toga može reći samo pogledom na listu citata nekog autora jer te impresije mora potvrditi recenzija kompetentnih stručnjaka. U američkim bazama dominiraju američki autori, koji su posebno skloni citiranju radova nastalih u svojoj zemlji, te da time podižu prosječnu citiranost američke znanost 30% iznad svjetskog prosjeka. Znanstvenici iz zemalja u razvoju u jednom su posebno začaranom krugu jer kad im članak i objave u stranoj zemlji, nisu gotovo uopće citirani. Sklonost autora iz vodećih znanstvenih zemalja citiranju radova nastalih u vlastitoj zemlji, utjecaj "nevidljivih kolegija" u kojima nisu ili su rijetko predstavnici znanstvene periferije i sl. umanjuju još više mogućnost citiranja autora iz tih malih znanstvenih sredina.